
                                                                              Приложение З
МИНИСТЕРСТВО НА ИКОНОМИКАТА, ЕНЕРГЕТИКАТА И ТУРИЗМА 
ОПЕРАТИВНА ПРОГРАМА

„РАЗВИТИЕ НА КОНКУРЕНТОСПОСОБНОСТТА НА БЪЛГАРСКАТА ИКОНОМИКА” 2007-2013 
ЕВРОПЕЙСКИ ФОНД ЗА РЕГИОНАЛНО РАЗВИТИЕ

ДОГОВОР ЗА БЕЗВЪЗМЕЗДНА ФИНАНСОВА ПОМОЩ 

	Приоритетна ос 2: 
	Повишаване ефективността на предприятията и развитие на благоприятна бизнес среда 

	Област на въздействие 2.1: 
	Подобряване на технологиите и управлението в предприятията 

	Операция 2.1.1:  


	Технологично обновление в предприятията


ОТКРИТА ПРОЦЕДУРА ЗА КОНКУРЕНТЕН ПОДБОР НА ПРОЕКТИ С ОПРЕДЕЛЕН СРОК ЗА КАНДИДАТСТВАНЕ: BG161PO003-2.1.13  „ТЕХНОЛОГИЧНА МОДЕРНИЗАЦИЯ В МАЛКИ И СРЕДНИ ПРЕДПРИЯТИЯ”
	Идентификационен номер на договора:
	

	Регистрационен номер на проектното предложение: 
	

	Наименование на проекта: 
	

	Максимална обща сума на проекта: 
	лв. 

	Продължителност на проекта: 
	месеца 

	Брой страници 
	


………………………………………………………………….[пълното наименование и адрес на Договарящия орган], (наричано по-нататък „Договарящ орган”), представлявано от ………………………………………………………………….[ Ръководител на Договарящия орган],
от една страна, 

и 

[Пълно наименование на Бенефициента съгласно регистрацията му]

[Седалище и адрес на управление]

[ЕИК],
(наричан по-нататък “Бенефициент”), 

от друга страна, 

се споразумяха за следното: 

Член 1 - Предмет
1.1
Предмет на настоящия договор е предоставянето на безвъзмездна финансова помощ от страна на Договарящия орган за изпълнението на Проект: ……………….. [наименование на Проекта], („Проектът”), описан в Приложение І към настоящия договор.

1.2 
Проектът, Приложение І към настоящия договор, неразделна част от договора, е в съответствие с изискванията на чл. 12, параграф 1, а) от Регламент (ЕО) № 800/2008 на Комисията от 6 август 2008 г. относно деклариране на някои категории помощи за съвместими с общия пазар в приложение на членове 87 и 88 от Договора (ОВ L 214, 09/08/2008).
1.3
На Бенефициента ще бъде предоставена безвъзмездна финансова помощ съгласно условията на този договор и приложенията към него, за които Бенефициентът декларира, че познава и приема.

1.4
Бенефициентът приема отпуснатата безвъзмездна финансова помощ и се задължава да изпълни всички произтичащи от договора и неговите приложения, задължения.

Член 2 – Влизане в сила на договора и срок на изпълнение на Проекта 

2.1 
Договорът влиза в сила от датата на подписването му от двете страни.

2.2  
Срокът на изпълнение на проекта, предвиден в Приложение І към настоящия договор е …………. [брой месеци]. 

Член 3 – Финансиране на Проекта 

3.1 Общият размер на разходите за изпълнение на Проекта възлиза на ………….. лв. [словом в лева], от които допустимите разходи възлизат на ……… лева [словом в лева], а допълнителните - ……… лв. [словом в лева], както е посочено в Приложение III към настоящия договор.

3.3 Предоставяната от Договарящия орган безвъзмездна финансова помощ е в максимален размер ………. лв. [словом в лева], което представлява ……….. % [словом] от очакваните общи допустими разходи, както е посочено в член 3.1 от Договора. Окончателната сума на безвъзмездната финансова помощ се определя при спазване на разпоредбите на чл. 15 и чл.16 от Приложение II към настоящия договор. В допълнение, бенефициентът е длъжен да заплати изцяло дължимия ДДС върху допустимите разходи за изпълнение на Проекта.
3.4 Предоставената безвъзмездна финансова помощ по Елемент „Инвестиции” възлиза на ………. лв. [словом в лева], което представлява ……….. % [словом] от очакваните допустими разходи по елемента, както е посочено в Приложение III и представлява държавна помощ по смисъла на чл. 87 и чл. 88 от Договора за създаване на ЕО. Интензитетът на помощта в настоящ брутен грант-еквивалент и процентът на съфинансиране на проекта от страна на бенефициента със собствени средства, заложени в Приложение III към настоящия договор, са в съответствие с чл. 13, параграфи 3, 6 и 7, абз. 3 от Регламент (ЕО) № 800/2008 на Комисията от 6 август 2008 г. относно деклариране на някои категории помощи за съвместими с общия пазар в приложение на членове 87 и 88 от Договора (ОВ L 214, 09/08/2008). 

3.5 Предоставената безвъзмездна финансова помощ по Елемент „Услуги” възлиза на ………. лв. [словом в лева], което представлява ……….. % [словом] от очакваните допустими разходи по елемента, както е посочено в Приложение III към настоящия договор и представлява минимална помощ по смисъла на Регламент на Комисията (ЕО) 1998/2006 от 15 декември 2006 г. относно прилагането на членове 87 и 88 от Договора за създаване на ЕО към минималната помощ (ОВ L 379/28.12.2006).
Член 4 – Техническо и финансово отчитане и условия за плащане 

4.1
Исканията за междинно/окончателно плащане се подкрепят с представяне на междинни/ финални отчети, които се състоят от техническа и финансова част в съответствие с чл. 2.4 и чл. 2.5 от Приложение II към настоящия договор.
4.2 
Междинни и окончателни плащания се правят на базата на действително извършени и платени разходи.

4.3 
Плащанията ще бъдат извършени по следния начин:

Вариант 1: 
Авансово плащане в размер на не повече от 20 % от сумата по чл. 3.2 от Договора в срок от 10 работни дни, считано от датата на представяне на:

· подписан от двете страни и влязъл в сила договор за безвъзмездна финансова помощ;
· искане за плащане, в съответствие по образец (Приложение VІII от договора);
· банкова гаранция за стойността на аванса, по образец (Приложение IX от договора). Банковата гаранция се освобождава съгласно условията, предвидени в нея.
След представяне на посочените документи, се превежда размера на авансовото плащане по банкова сметка на бенефициента, открита за целите на проекта. Бенефициентът може да използва средствата по тази сметка съгласно условията, определени в договора за откриването й.

Авансовото плащане се извършва в сроковете и при условията на ПМС № 179/2010 г. за определяне на механизма за верифициране на разходите и изплащане на безвъзмездна финансова помощ по оперативните програми, съфинансирани от Структурните фондове и Кохезионния фонд на Европейския съюз /ПМС № 179/2010 г./.
Междинни плащания в размер на стойността на безвъзмездната помощ, изчислена като се приложи процента, посочен в чл. 3.2 от Договора, към общите верифицирани разходи за периода. Междинните плащания се извършват след одобрението на междинния отчет, в съответствие с чл. 2.4 и чл. 2.5 от Приложение II към настоящия договор, придружен с искане за междинно плащане по образец, при спазване условията на ПМС № 179/2010 г. Към искането за междинно плащане не се прилага доклад за външен одит на счетоводната документация по проекта, изготвен от регистриран одитор.
Общата сума на авансовото и междинните плащания не може да надвишава 80 % от стойността на безвъзмездната финансова помощ. 

Окончателно плащане в размер на разликата между общата стойност на безвъзмездната помощ, изчислена като се приложи процента, посочен в чл. 3.2 от Договора, към общите верифицирани разходи за отчетния период и сумата на изплатения аванс, включително натрупаната лихва, и междинните плащания. Окончателното плащане се извършва след одобрението на финалния отчет, в съответствие с чл. 2.4 и чл. 2.5 от Приложение II към настоящия договор, придружен с искане за  плащане на остатъка, подадено по образец, при спазване условията на ПМС № 179/2010 г. Към искането за окончателно плащане се прилага доклад за външен одит на счетоводната документация по проекта, изготвен от регистриран одитор.
Бенефициентът е отговорен за верифициране на разходите по проекта при спазване на Част ІІ от Указания на Министерството на финансите ДНФ № 05/21.10.2010 г. относно сертифициране на разходите по Оперативни програми, съфинансирани от Структурните фондове и Кохезионния фонд на Европейския съюз, които се предоставят на Бенефициента. В случай на изменение на указанията от страна на Министерството на финансите, измененията се прилагат между страните от датата на издаването им.
Вариант 2: 
Междинни плащания в размер на стойността на безвъзмездната помощ, изчислена като се приложи процента, посочен в чл. 3.2 от Договора, към общите верифицирани разходи за периода. Междинните плащания се извършват след одобрението на междинния отчет, в съответствие с чл. 2.4 и чл. 2.5 от Приложение II към настоящия договор, придружен с искане за междинно плащане по образец, при спазване условията на ПМС № 179/2010 г. Към искането за междинно плащане не се прилага доклад за външен одит на счетоводната документация по проекта, изготвен от регистриран одитор.
Общата сума на междинните плащания не може да надвишава 80% от стойността на безвъзмездната финансова помощ. 

Окончателно плащане в размер на разликата между общата стойност на безвъзмездната помощ, изчислена като се приложи процента, посочен в чл. 3.2 от Договора, към общите верифицирани разходи за отчетния период и сумата на междинните плащания. Окончателното плащане се извършва след одобрението на финалния отчет, в съответствие с чл. 2.4 и чл. 2.5 от Приложение II към настоящия договор, придружен с искане за плащане на остатъка, подадено по образец, при спазване условията на ПМС № 179/2010 г. Към искането за окончателно плащане се прилага доклад за външен одит на счетоводната документация по проекта, изготвен от регистриран одитор.
Вариант 3: 
Окончателно плащане в размер на общата стойност на безвъзмездната помощ, изчислена като се приложи процента, посочен в чл. 3.2 от Договора, към общите верифицирани разходи. Окончателното плащане се извършва след одобрението на финалния отчет в съответствие с чл. 2.4 и чл. 2.5 от Приложение II към настоящия договор, придружен с искане за  плащане на остатъка, подадено по образец, при спазване условията на ПМС № 179/2010 г. Към искането за окончателно плащане се прилага доклад за външен одит на счетоводната документация по проекта, изготвен от регистриран одитор.
4.4 В случай че бенефициентът избере Вариант 1 или Вариант 2, т.е. в случаите, когато плащането на безвъзмездната помощ по чл. 3.2. от настоящия договор ще се извърши на няколко вноски (траншове), помощта по чл. 3.2 се сконтира до нейната стойност към момента на предоставянето на помощта при използване на референтния лихвен процент, използван за нуждите на държавните помощи, приложим към датата на предоставяне на помощта в съответствие с чл. 4, параграф 1 от Регламент на Комисията (ЕО) № 800/2008 и с чл. 2, пар. 3 от Регламент No 1998/2006. 
Сконтирането ще се извършва от Управляващия орган с оглед гарантиране, че предоставената безвъзмездна финансова помощ ще бъде съобразена с интензитета за помощта, предвиден в регионалната карта за държавна помощ за България, и с праговете и интензитетите за регионална помощ, установени в Регламент на Комисията (ЕО) № 800/2008 и в Регламент №1998/2006, както и за докладване на помощта.

4.5 В рамките на срока по чл. 14.8 от Приложение II към настоящия договор във връзка с чл.14.6 от Приложение II към настоящия договор, когато извършени и верифицирани от бенефициента разходи в последствие бъдат признати за недопустими от сертифициращ, одитиращ или друг контролиращ орган, същите подлежат на възстановяване от бенефициента, съгласно чл. 16 от Приложение II към настоящия договор. За целите на верификацията от страна на бенефициента, същият подава декларация за допустимост на разходите при представяне на междинен и/или финален отчет заедно с искането за плащане (Приложение VІII от договора).
Член 5 - Адреси за контакти:

5.1
Цялата кореспонденция, свързана с настоящия договор, трябва да бъде в писмена форма, да съдържа номера на Договора и наименованието на Проекта, и трябва да бъде изпращана на следните адреси:

За Договарящия орган: 
………………………………..

[адрес за кореспонденция на Бенефициента]
За Бенефициента 
[адрес за кореспонденция на Бенефициента]
Член 6 – Приложения 
6.1
Следните документи представляват Приложения към настоящия договор за предоставяне на безвъзмездна финансова помощ и са неразделна част от него:

Приложение I: 
Описание на Проекта (раздел II от Формуляра за кандидатстване, включително Декларация по т. ІІІ от Формуляра за кандидатстване)
Приложение II: 
Общи условия към финансираните по Оперативна програма “Развитие на конкурентоспособността на българската икономика”2007 - 2013 договори за безвъзмездна финансова помощ  
Приложение III: 
Бюджет на Проекта
Приложение IV:
Декларация по чл. 7, ал. 7, т. 1 от ПМС № 121/31.05.2007 г. 
Приложение V:
Декларация за държавни/минимални помощи
Приложение VІ:
Декларация за обстоятелствата по чл. 3 и чл. 4 от Закона за малките и средни предприятия 
Приложение VІІ:
Декларация за нередности  
Приложение VІII:
Образец на искане за плащане по договор за безвъзмездна финансова помощ 
Приложение IX:
Образец на банкова гаранция 
Приложение X:
Образец на доклад за фактическите констатации и работно задание за проверка на разходите по договор за безвъзмездна финансова помощ по Оперативна програма “Развитие на конкурентоспособността на българската икономика” 2007-2013.
6.2
В случай на противоречие между разпоредбите на Приложенията и тези на Договора, с предимство се прилагат разпоредбите на Договора. В случай на противоречие между разпоредбите на Приложение II и тези на другите приложения към настоящия договор, с предимство се прилагат разпоредбите на Приложение II към настоящия договор.

Член 7 - Други условия, отнасящи се до Проекта
7.1
Чл. 1.5 от Приложение II към настоящия договор се допълва, както следва: 
7.1.1. При избор на изпълнител/и, Бенефициентът задължително прилага разпоредбите на Постановление № 69 на МС от 11.03.2013 г. за условията и реда за определяне на изпълнител от страна на кандидати за безвъзмездна финансова помощ и бенефициенти на договорена безвъзмездна финансова помощ от Структурните фондове и Кохезионния фонд на Европейския съюз, Съвместната оперативна програма "Черноморски басейн 2007 - 2013 г.", Финансовия механизъм на Европейското икономическо пространство и Норвежкия финансов механизъм. В случаите, когато размерът и интензитета на договорената безвъзмездна финансова помощ е под праговете, посочени в чл. 3 и чл. 8, ал. 2 от ПМС №69/2013 г., бенефициентът прилага изискванията, посочени в Оперативното ръководство за изпълнение на договори за безвъзмездна финансова помощ по настоящата процедура..
7.1.2. При нарушения на националното законодателство в областта на обществените поръчки (ЗОП) или на реда за определяне на изпълнител от страна на бенефициенти на договорена безвъзмездна финансова помощ от Структурните фондове на ЕС, в случаите, когато бенефициентът не се явява възложител на обществена поръчка (Постановление № 69 на Министерския съвет от 2013 г.), се прилага налагане на финансови корекции по реда и при условията на ПМС № 134 от 5.07.2010 г. за приемане на Методология за определяне на финансови корекции, които се прилагат спрямо разходите, свързани с изпълнението на оперативните програми, съфинансирани от структурните инструменти на Европейския съюз, Европейския земеделски фонд за развитие на селските райони и Европейския фонд за рибарство и на Правилата по чл. 11, ал. 2, т. 1 от ПМС № 134/2010 г.

7.2 
Чл. 14.6 от Приложение II към настоящия договор се допълва, както следва:
Срокът за съхранение на документите по чл. 14.8 от Приложение II към настоящия договор е три години след приключването на оперативната програма в съответствие с чл. 90 (1) от Регламент на Съвета № 1083/2006. Договарящият орган се задължава да уведоми Бенефициента относно изтичането на срока.
7.3
Чл. 1.8 от Приложение II към настоящия договор се допълва, както следва:

Дълготрайните материални и нематериалните активи, придобити със средства по проекта, следва да останат в активите на бенефициента и региона-получател (територията на Република България) за срок от минимум 3 (три) години, след изпълнение на цялата инвестиция в съответствие с изискванията на чл. 12 и чл. 13 от Регламент (ЕО) № 800/2008 на Комисията от 6 август 2008 г. относно деклариране на някои категории помощи за съвместими с общия пазар в приложение на чл. 87 и чл. 88 от Договора (ОВ L 214, 09/08/2008).

7.4     Чл. 8.5 от Приложение II към настоящия договор се допълва, както следва:
Недопустими са промени в бюджета на договора, свързани с прехвърляне на средства между
елемент „Инвестиции” и елемент „Услуги”, за които съгласно Насоките за кандидатстване безвъзмездната финансова помощ  се предоставя в различен режим на държавна/минимална помощ, както и промени в бюджета на договора, водещи до превишаване на средствата по бюджетни пера, за които има определен размер в Насоките за кандидатстване..
7.5.     Чл. 12 от Приложение ІІ към настоящия договор се допълва, както следва: 

За да бъдат допустими извършените от бенефициента разходи за консултантски услуги по изготвяне на проектното предложение, бенефициентът задължително трябва да представи към искането за междинно/окончателно плащане събраните най-малко 3 оферти, които съдържат техническо и финансово предложение, с оглед спазване на принципите за добро финансово управление, подписаният договор с избрания изпълнител на консултантските услуги по изготвяне на проектното предложение, сключен преди датата на подаване на проектното предложение по процедурата и след датата на обявяване на процедурата и разходооправдателния документ, издаден в посочения период. 
7.6.     Чл. 1.7 от Приложение ІІ към настоящия договор се изменя, както следва:

Бенефициентът гарантира, че условията, приложими към него по силата на членове 1, 3, 4, 5, 6, 7, 9, 11, 12, 14 и 15 от настоящите Общи условия, се отнасят и до неговите партньори, а условията по членове 1, 3, 4, 5, 6.4, 11.3 „б” и  чл. 14.5 – чл. 14.8 от настоящите Общи условия, до всички негови изпълнители. Той е длъжен да включи разпоредби в този смисъл в договорите, които сключва с тези лица. 
7.7.    Дълготрайните материални и нематериалните активи, придобити със средства по проекта, следва да се използват изключително в предприятието-получател на помощта, да се разглеждат като амортизационни активи и да са закупени от трети лица при пазарни условия в съответствие с изискванията на чл. 12, параграф 2 от Регламент (ЕО) № 800/2008 на Комисията от 6 август 2008 г. относно деклариране на някои категории помощи за съвместими с общия пазар в приложение на чл. 87 и чл. 88 от Договора (ОВ L 214, 09/08/2008).
7.8. 
Общият размер на безвъзмездната помощ, предоставена на всеки бенефициент по процедури, обявени в режим „de minimis”, не може да надхвърля левовата равностойност на 200 000 евро (391 166 лева), а ако бенефициентът, осъществява дейност в отрасъл „шосеен транспорт” - 100 000 евро (195 583 лева) за период от 3 последователни финансови години.
При определяне дали са спазени индивидуалните прагове за уведомяване, определени в Регламент (ЕО) № 800/2008 на Комисията от 6 август 2008 г. относно деклариране на някои категории помощи за съвместими с общия пазар в приложение на членове 87 и 88 от Договора (ОВ L 214, 09/08/2008), се взема предвид общата сума на мерките за публична подкрепа за подпомаганата дейност или проект, независимо от това дали тази подкрепа е финансирана от местни, регионални, национални или общностни източници.
Минималната помощ не се натрупва с държавна помощ за същите приемливи разходи, ако в резултат на това натрупване интензитетът на помощта би превишил интензитета, определен за конкретните обстоятелства на отделния случай в Регламент (ЕО) № 800/2008 на Комисията от 6 август 2008 г. относно деклариране на някои категории помощи за съвместими с общия пазар в приложение на членове 87 и 88 от Договора (ОВ L 214, 09/08/2008).
7.9.
Възстановяването на неправомерно предоставена помощ се извършва по реда на раздел V от Правилника за прилагане на Закона за държавните помощи, приет с ПМС № 61 от 20.03.2007 г. (обн. ДВ. бр.26 от 27 март 2007 г., изм. ДВ. бр.97 от 23 ноември 2007г., изм. ДВ бр. 10 от 6 февруари 2009г., изм.. ДВ бр. 3 от 12 януари 2010г. ) съгласно който решение на Европейската комисия за възстановяване на неправомерно предоставена държавна помощ подлежи на принудително изпълнение по реда на Данъчно-осигурителния процесуален кодекс (ДОПК). Когато с решение на Европейската комисия за възстановяване на неправомерно предоставена държавна помощ не са индивидуализирани получателите на помощ и размерът на сумата, която трябва да се възстанови, администраторът на помощ издава допълнително и акт за установяване на публично вземане по реда на чл. 166, ал. 2 и 3 от ДОПК. Не се разрешава предоставяне на нова държавна помощ на предприятие, което не е изпълнило решение на Европейската комисия за възстановяване на неправомерно предоставена държавна помощ и не е възстановило изцяло неправомерно получената държавна помощ.
Възстановяването на недължимо платените и надплатените суми, както и на неправомерно получените или неправомерно усвоени средства се извършва в съответствие с Указания на Министерство на финансите ДНФ № 7 от 22.12.2010 г. относно отписване и възстановяване на недължимо платени и надплатени суми, както и на неправомерно получени или неправомерно усвоени средства по проекти, съфинансирани от Структурните и Кохезионния фондове на Европейския съюз във връзка с регистрирани от Управляващия орган нередности.

8.
При промяна на приложимото национално или общностно законодателство, страните се задължават да изменят клаузите по настоящия договор съгласно тази промяна.

За неуредените в настоящия договор въпроси се прилагат разпоредбите на действащото българско и общностно законодателство.

Съставен в [София] в три оригинални екземпляра на български език, два екземпляра от които са за Договарящия орган  и един - за Бенефициента.

	За Бенефициента 
	За Договарящия орган

	Име

	
	Име
	

	Длъжност
	
	Длъжност
	………………………….

[Ръководител на Договарящия орган]

	Подпис
	
	Подпис
	

	Дата
	
	Дата
	

	
	

	Име

	
	Име
	

	Длъжност
	
	Длъжност
	………………………

[......................................................]

	Подпис
	
	Подпис
	

	Дата
	
	Дата

